google/wiki40b huggingface dataset:
Kawah Albategnius

Pemerian

Kawasan dalaman yang mendatar kawah membentuk dataran berdinding yang dikelilingi sembir berteres. Dinding luar berbentuk heksagon, yang dimakan hentaman, lurah dan runtuhan tanah. Ketinggian kawah mencapai lebih 4,000 meter pada muka timur laut. Sembir ditindih kawah yang lebih kecil, iaitu kawah Klein, pada bahagian barat daya.
Sedikit ke barat pusat kawah ialah puncak pusatnya yang disebut Alpha (α) Albategnius. Puncak ini merupakan puncak dalam arah utara-selatan yang paling panjang dan melebihi 20 kilimeter dan lebar lebih kurang 10 km. Kemuncak bukit ini berada pada altitud lebih kurang 1.5 km dan terdapat kawah yang baharu di atasnya.

Lokasi

Albategnius terletak di arah selatan kawah Hipparchus dan di arah timur kawah Ptolemaeus dan Alphonsus. Permukaan kawasan ini ditandai satu barisan parut yang hampir selari yang membentuk saluran dari arah utara ke selatan dan membelok sedikit ke arah tenggara.

Pencerapan

Dipercayai Albategnius yang tampil beriringan penamat qamari hadir [[dalam sebuah lukisan awal Galileo dalam bukunya Sidereus Nuncius yang diterbitkan pada tahun 1610.

Nama-nama

Albategnius dinamakan sempena Abu Abdullah al-Battani. Seperti kebanyakan kawah yang terletak pada muka dekat Bulan, namanya diberi oleh Giovanni Riccioli, pereka sistem nomenklatur tahun 1651 yang sudah dipiawaikan. Ahli kartografi qamari yang terdahulu memberi beberapa nama berlaina kepada kawah ini. Peta tahun 1645 Michael van Langren memanggilnya Ferdinandi III Imp. Rom. sempena Maharaja Roman Suci Ferdinand III. Johannes Hevelius pula memanggilnya Didymus Mons.
Kereta kebal AMX-40

Sejarah awal

Pada awal tahun 1980 keluaran berikutnya dalam pengeluaran Giat dihasilkan, yang dipacu oleh siri eksport AMX. Oleh kerana AMX-32 telah gagal untuk menarik potensi mana-mana jualan, syarikat itu telah memutuskan untuk mengeluarkan satu lagi peningkatan. Ini adalah Kereta Kebal Utama AMX-40. Pembangunan AMX-40 bermula pada tahun 1980 sebagai reka bentuk lembaran yang baru. Pada tahun 1983, prototaip yang pertama telah disiapkan dan dibentangkan di Pameran Satory tahun itu. Dua prototaip lagi telah dihasilkan pada tahun 1984; yang terakhir, yang keempat, telah direka pada tahun 1985. Reka bentuk itu tidak dimaksudkan untuk berkhidmat di Perancis, tetapi merupakan sebagai pengganti kepada AMX-32, versi eksport dipertingkat bagi AMX-30. Walau bagaimanapun, usaha-usaha untuk mendapatkan pesanan asing gagal, pelanggan yang berpotensi paling serius menimbang reka bentuk itu adalah Sepanyol. Pada tahun 1990, ia tidak lagi ditawarkan untuk eksport.

Tatarajah

Kereta kebal ini memiliki tatarajah yang piawai, dengan pemandu di bahagian hadapan, turet di tengah, yang menempatkan juru tembak, komander dan pemuat, dan enjin terletak di belakang. Persenjataannya yang terdiri daripada meriam laras licin berkaliber 120 milimeter, dengan pilihan mesingan F2 autocannon sepaksi berkaliber 20 milimeter. Sistem kawalan tembakan menggunakan COTAC yang juga digunakan untuk AMX 30 B2. Disebabkan dimensinya agak kecil: panjang 6.8 meter (22 kk 4 in) lebar 3.36 m (11 kk 0 in) dan tinggi 2.38 m (7 kk 10 in) pada bumbung turet, muatan peluru adalah terhad kepada hanya 35 biji. Kereta kebal tersebut dibekalkan kuasa oleh enjin disel Poyaud V12X  digandingkan dengan transmisi automatik ZF. Bilangan roda jalan raya bagi setiap bahagian telah meningkat daripada lima kepada enam, berbanding dengan AMX-32

Pembinaan

Beratnya terhad kepada 43 tan metrik. Walaupun ini, bersama gabungan dengan enjin yang kuat, memastikan satu pergerakan yang cemerlang, sehingga 70 kilometer sejam (43 batu sejam) kelajuan maksimum jalan raya dan 50 km / h (31 mph) kelajuan merentas desa, dan kos operasi yang rendah, ia menghadkan perlindungan. Perisai hadapan menggunakan keluli berlamina dan berlubang dan memberikan perlindungan terhadap 100 milimeter (3.9 in) peluru HEAT dan APDS. Perisai RHA setara 400-450 mm (15,7-17,7 inci) mungkin dianggap agak menggerunkan pada tahun 1980; dalam lewat tahun lapan puluhan ia telah menjadi bermutu rendah disebabkan perkembangan peluru berpandu dan peluru.
Jenis ini yang tidak patut dikelirukan dengan ujikaji pra-peperangan kereta kebal serdahana yang juga dikenali sebagai AMX-40.
O' Valley

Demografik 2001

Menurut bancian India pada tahun 2001, O' Valley memiliki bilangan penduduk seramai 24,800. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 O' Valley memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 55% lelaki dan 45% wanita mampu membaca. 13% dari populasi berusia di bawah 6 tahun. (2001)
Cantabrana

Cantabrana merupakan sebuah kawasan perbandaran di Sepanyol di Burgos, di komuniti autonomi Castile dan León.
Espinosa de los Monteros

Espinosa de los Monteros merupakan sebuah kawasan perbandaran di Sepanyol di Burgos, di komuniti autonomi Castile dan León.
The Sky Crawlers (filem)

Pelakon

Filem ini turut disertai oleh beberapa orang pelakon terkenal, antaranya adalah Rinko Kikuchi, Ryo Kase, Shôsuke Tanihara
Rancangan Malaysia Pertama

Pembangunan industri dan masyarakat pedagang bumiputera

RMK1 menyaksikan penubuhan Majlis Amanah Rakyat (MARA) (distruktur semula dari Rural Industrial Development Authority atau RIDA) yang ditugaskan bagi memajukan, menggalakkan, memudahkan serta menjalankan pembangunan pendidikan, ekonomi dan kemasyarakatan dalam persekutuan dan khususnya dalam kawasan-kawasan luar bandar. Dengan tertubuhnya MARA, pedagang dan pengusaha bumiputera boleh mendapat bantuan kewangan dengan lebih mudah selain daripada institusi kewangan lain seperti bank.
Kerajaan juga meningkatkan kemudahan pengangkutan dan perhubungan serta mewujudkan lebih banyak kawasan industri seperti Tampoi, Petaling Jaya, Batu Tiga, Prai di Semenanjung Malaysia dan Bintawa di Sarawak; serta Likas dan Kepayan di Sabah.

Peristiwa berdarah

RMK1 dilihat tidak begitu berjaya dalam mewujudkan keseimbangan ekonomi antara kaum dan wilayah. Kekurangan pelaburan dalam modal insan gagal untuk meningkatkan pendapatan keluarga luar bandar. Di Semenanjung Malaysia, 90% isi rumah hanya mendapat kurang dari RM100 sebulan dan mereka kebanyakannya berada di luar bandar dan berbangsa Melayu
Keadaan ini menyebabkan ketidakpuasan hati antara kaum dan tercetus peristiwa 13 Mei 1969. Peristiwa ini menyaksikan rusuhan kaum kerana perasaan tidak puas hati orang Melayu kerana masih lagi ketinggalan dalam bidang ekonomi dan pendidikan.
Kapur barus

Kapur barus atau kampor ialah sejenis pepejal lutsinar atau keputihan berlilin dan mudah terbakar beraroma kuat. Ia merupakan terpenoid dengan formula kimia C₁₀H₁₆O.
Bahan ini ditemui dalam kayu spesies Cinnamomum camphora iaitu sejenis pokok malar hijau yang didapati di Asia terutamanya di pulau-pulau Sumatera dan Borneo; serta juga spesies pokok balak Dryobalanops yang tiada kaitan dari kawasan yang sama. Ia turut didapati dalam pokok yang berkaitan dalam keluarga Lauraceae terutamanya Ocotea usambarensis. Minyak daun rosmari (Rosmarinus officinalis) mengandungi 10 hingga 20% kampor berbanding dengan tumbuhan Heterotheca yang hanya mengandungi sekitar 5% kampor. Ia juga boleh diperolehi secara sintetik daripada minyak turpentin.

Penamaannya

Nama "kapur barus" ini terdiri daripada dua komponen: "kapur" yang berakar daripada bahasa Sanskrit, कर्पूरम् / karpūram melalui istilah Bahasa Arab: كافور‎, manakala "Barus" pula merupakan nama sebuah pelabuhan lama yang kini terletak di kota moden Sibolga di pantai barat pulau Sumatera. Pelabuhan tersebut terkenal dengan perdangngan bahan ini yang diekstrakkan daripada pokok Cinnamonum camphora yang begitu banyak di rantau ini.

Fizikal

Sifatnya yang mudah memejalwap membolehkan ia digunakan dalam pelbagai cara; antaranya sebagai bahan pemplastik untuk nitroselulosa yang merupakan bahan mentah dalam pembuatan bunga api dan senjata api. Ia dipercayai meracunkan serangga maka ia digunakan sebagai bahan penghalau, malah ia digunakan sebagai pilihan alternatif kepada ubat gegat. Wasap yang terhasil daripada pepejal kapur turut menghasilkan suatu salutan anti-karat lalu ia digunakan dalam peti alatan untuk memelihara logam alatan.

Perubatan tradisional

Kapur barus telah digunakan secara turun-temurun dalam perubatan tradisional di mana ia tumbuh asalnya, seperti di Sumatera purba bagi merawat kekejangan, bengkak dan keradangan. Ia juga digunakan dalam perubatan Cina secara berkurun-kurun untuk pelbagai tujuan kegunaannya.
.ch

.ch adalah domain peringkat tinggi kod negara Internet untuk Switzerland.
Domain ini didasarkan kepada kod ISO 3166-2 untuk negara tersebut daripada nama rasminya dalam bahasa Latin, Confoederatio Helvetica (Gabungan Helvetik), kerana ia dilihat sebagai berkecuali dan tidak memihak kepada mana-mana empat bahasa rasmi yang digunapakai dalam negara tersebut: bahasa Perancis, bahasa Jerman, bahasa Itali dan bahasa Romansh.
Lomas, Sepanyol

Lomas merupakan sebuah kawasan perbandaran di Sepanyol di Palencia, di komuniti autonomi Castile dan León.
Vengampudur

Demografik 2001

Menurut bancian India pada tahun 2001, Vengampudur memiliki bilangan penduduk seramai 7,634. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Vengampudur memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 58% lelaki dan 42% wanita mampu membaca. 8% dari populasi berusia di bawah 6 tahun. (2001)
Koratagere

Demografik 2001

Menurut bancian India pada tahun 2001, Koratagere memiliki bilangan penduduk seramai 13,638. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Koratagere memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
Friedland, Mecklenburg-Vorpommern

Friedland merupakan sebuah munisipaliti terletak di daerah Mecklenburgische Seenplatte, Mecklenburg-Vorpommern, Jerman.
Berlanga de Duero

Berlanga de Duero merupakan sebuah kawasan perbandaran di Sepanyol di Soria, di komuniti autonomi Castile dan León.
Kayu Manis, Sindang Kelingi

Poskod

Poskod yang digunakan di Kayu Manis adalah 39153. Terdapat 12 buah desa di dalam daerah kecamatan Sindang Kelingi.
Perjanjian Damai Münster

Perjanjian Damai Münster (Jawi: ڤرجنجين داماي مونستر) merupakan satu perjanjian di antara Republik Belanda dan Sepanyol, yang ditandatangani pada 30 Januari 1648. Ia adalah satu perjanjian bersejarah untuk Republik Belanda dan salah satu peristiwa penting dalam sejarah Belanda. Dengan perjanjian ini, kemerdekaan Belanda Bersatu diiktiraf oleh Mahkota Sepanyol. Perjanjian ini adalah sebahagian daripada Perjanjian Damai Westfalen, yang mengakhiri Perang Tiga Puluh Tahun dan Lapan Puluh Tahun.
Bawal

Demografik 2001

Menurut bancian India pada tahun 2001, Bawal memiliki bilangan penduduk seramai 12,016. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Bawal memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 61% lelaki dan 39% wanita mampu membaca. 15% dari populasi berusia di bawah 6 tahun. (2001)
Raja Laut

Pengarah

Filem Raja Laut diarah oleh pengarah Z. Lokman pada 1982.

Ringkasan

Raja Laut yang mengganas di laut mengancam para pelaut dengan tindakan di luar perikemanusiaan. Polis sukar untuk mengesan ketua kumpulan lanun ini kerana dia berlagak sebagai orang kaya. Dalam pada masa itu pula, adik perempuan seorang jurumudi tentera laut menjadi teman wanita Raja Laut. Ini menyukarkan lagi pihak polis untuk membuat serbuan ke atas Raja Laut.
Fairview Downs

Demografi

Menurut bancian pada tahun 2006, Fairview Downs mempunyai populasi sebanyak 3333. Tiga daripada populasi tersebut merupakan keluarga Jeram. Mereka ialah Kishen, Sharnden dan Kalib. Indeks Deprivasi Sosioekonomi dengan senarai kedudukan 1-10 daripada yang paling rendah kepada kawasan paling deprivasi telah menyenaraikan Fairview Downs pada kedudukan 7/10 (deprivasi sederhana).
Keropok keping

Keropok keping adalah sejenis makanan ringan tradisional yang diperbuat campuran ikan atau udang. Campuran daging ini disatukan dengan sagu atau tepung kanji.Di Indonesia, keropok disebut krupuk atau kerupuk.

Pembuatan

Keropok keping adalah hasil proses dari keropok lekor yang telah direbus dan dipotong nipis-nipis dan dijemur untuk dijadikan kepingan-kepingan keropok kering yang dikenali sebagai keropok keping.
Keropok keping tahan berbulan-bulan sekiranya disimpan dengan betul. Keropok keping perlu disimpan di tempat yang kering dan mempunyai edaran udara yang baik. Ia juga perlu diletakkan jauh daripada bahan yang berbau kuat bagi mengelakkan bau tersebut diserap oleh keropok itu.
Bagaimanapun, keadaan ini mungkin boleh dimajukan di masa hadapan bagi menghasilkan keropok berperisai oren atau strawberi dengan menyimpan keropok kering tersebut dengan buah-buahan bagi membenarkan keropok kering tersebut menyerap haruman buah-buahan tersebut.

Cara masakan

Keropok keping tidak boleh dimakan dengan begitu sahaja kerana ia adalah keras dan liat, sebaliknya keropok kering ini perlu digoreng dengan minyak sebelum dimakan.
Keropok keping ini akan menjadi kembang apabila digoreng dalam minyak yang panas dan ia amat sedap apabila dimakan dengan sos cili. Apabila menggoreng keropok keping, minyak perlu dipanaskan terlebih dahulu bagi mengelakkan keadaan yang dikenali sebagai kembang minyak. Ini adalah apabila minyak meresap kedalam keropok sebelum ia sempat kembang dengan baik.
Keropok keping juga digunakan dalam masakan sebagai bahan tambahan seperti dalam masakan mee rebus dan yang seumpamanya. Kandungan ikan yang tinggi dalam keropok keping menjadikan ia seumpama bebola ikan tetapi lebih tahan lama tanpa memerlukan sebarang bahan pengawet.
Pada masa kini, perkembangan dalam teknologi makanan telah menghasilkan keropok keping segera yang boleh dimakan begitu sahaja. Selain dari keropok keping segera yang biasa, terdapat juga keropok keping berperisa pedas yang telah disira (dicampurkan) dengan sos lada (sos cili) untuk mereka yang gemarkan pedas.
International Standard Book Number

International Standard Book Number (ISBN, "Nombor Buku Piawai Antarabangsa" dalam bahasa Melayu) merupakan pengenal pasti buku berangka. Ia memberikan nombor siri 13 digit yang unik kepada setiap buku diterbit.
Format ISBN 10 digit dicipta oleh Pertubuhan Pemiawaian Antarabangsa dan diterbitkan pada tahun 1970 sebagai ISO 2108. Sejak 2007, ISBN mula menggunakan 13 digit.
Sejak 1 Januari 2007, ISBN telah mengandungi 13 digit, sebuah format yang serasi dengan Bookland EAN-13s.
International Standard Serial Number (ISSN) digunakan untuk mengenal pasti penerbitan berkala seperti majalah.
Pasar Tais

Poskod

Poskod yang digunakan di Pasar Tais adalah 38876. Terdapat 7 buah desa di dalam daerah kecamatan Seluma.
Mukim Bunga Tanjong

Pentadbiran

Mukim Bunga Tanjong merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Jeli.
Gelang Patah

Gelang Patah ialah sebuah pekan terletak di Daerah Johor Bahru, Johor, Malaysia. Pekan ini di bawah pentadbiran Majlis Bandaraya Iskandar Puteri. Kini namanya semakin megah dan kian popular dengan pembangunan Wilayah Pembangunan Iskandar. Namanya juga terkenal disebabkan oleh "otak-otak Gelang Patah", sejenis makanan yang popular di Johor. Antara tempat yang menjadi mercu tanda Gelang Patah ialah jambatan Laluan Kedua Malaysia-Singapura dan Pelabuhan Tanjung Pelepas. Gelang Patah juga terkenal dengan restoran-restoran makanan lautnya yang menjadi tumpuan ramai penduduk tempatan serta penduduk Singapura.

Sejarah

Nama Gelang Patah dipercayai berasal daripada sebuah peristiwa pada zaman dahulu ketikamana kawasan Gelang Patah ini masih sebuah lautan. Pada suatu hari, sebuah kapal layar seorang permaisuri yang tidak diketahui asal usulnya dan namanya telah tiba di kawasan Gelang Patah, kemudian gelang yang dipakainya telah terjatuh ke dalam lautan. Dia berasa sedih dan menangis sehinggakan obor-obor terdengar sahutan dan tangisan kesedihan itu. Dengan kuasa ajaib, obor-obor itu telah menjumpai gelang tersebut dan membawa gelang tersebut kepada permaisuri itu. Malangnya, sebaik sahaja permaisuri itu ingin mencapai gelang, gelang itu patah secara tiba tibanya, lalu lantas permaisuri kembali bersedih keran merasakan dia tidak ada rezeki untuk memiliki gelang itu. Dan terlintas di fikirannya untuk menamakan kawasan terjadinya peristiwa yang menyayat hatinya itu dengan nama "Gelang Patah" sebagai tanda ingatan.
Nama asalnya ialah Galang Patah iaitu nama yg diberikan oleh Menteri Besar Johor Pertama, Dato' Jaafar Muhammad. Menurut cerita yg disampaikan oleh Lt Jen Dato' Jaafar Onn kepada Yayasan Warisan Johor, sewaktu Dato' Jaafar (Menteri Besar) bersama isteri dan rombongannya mengemudi sampan dengan menggunakan galang panjang ke beberapa kawasan untuk membuka petempatan baru, tiba di satu kawasan galang yg digunakan itu patah. Smpena kejadian itu, Dato' Jaafar menamakan tempat itu sebagai Galang Patah.  Namun, disebabkan sebutan yg berubah-ubah di antara galang dan gelang, ia akhirnya dikenali sebagai Gelang Patah sehingga ke hari ini.
Selebar

Poskod

Poskod yang digunakan di Selebar adalah 38885. Terdapat 8 buah desa di dalam daerah kecamatan Seluma Timur.
Mukim Salor

Pentadbiran

Mukim Salor merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Kota Bharu.
Shakil Afridi

Biografi

Dr Afridi adalah lulusan 'Khyber Medical College' , Peshawar pada tahun 1990 dan bekerja sebagai doktor di Agenci Khyber yang ditadbir oleh puak Pakistan. Pada bulan Julai 2011 Dr Afridi dikatakan berusia 40-an.
Rakan sekerjanya di Hospital Jamrud mencurigai beliau sebagai ketua pakar bedah hospital. Dr Afridi telah dituduh mengambil sampel darah dari peti sejuk milik Pertubuhan Kesihatan Sedunia (WHO) tanpa kebenaran.

Reaksi Amerika

Setiausaha Pertahanan AS , yang yang juga ketua CIA, Leon Panetta telah mengesahkan peranan Afridi dalam menentukan di mana Osama bin Laden berada di Abottabad. Setiausaha Negara Amerika Syarikat Hillary Clinton menyatakan bahawa Pakistan tidak mempunyai justifikasi untuk menahan Dr Shakil Afridi. Rep Dana Rohrabacher berharap agar Presiden Obama memberi perlindungan kepada Afridi . ContohnyA HR4069 - anugerah Pingat Emas Kongres Dr Shakeel Afridi dan HR 3901 - mengisytiharkan Dr Afridi seorang warganegara Amerika Syarikat .

Reaksi Pakistan

Pada 6 Oktober 2011 pihak Pakistan yang menyiasat kematian Bin Laden mencadangkan tuduhan pengkhianatan yang tinggi kepada Dr Afridi.Pakistan telah merampas pelbagai aset Dr Afridi. Keluarganya telah berpindah ke lokasi yang tidak diketahui. Dr Afridi telah dipecat dari tugasnya. Kerajaan negeri Pakhtunkhwa mengeluarkan notis pemecatan Dr Shakeel Afridi.

17 pegawai perubatan yang bekerja dalam program vaksin palsu ditubuhkan CIA dalam usaha mengesahkan Osama tinggal di bandar Abbottabad sudah pun dipecat. Selain itu, seramai 15 pekerja kesihatan wanita dipecat Ogos 2011 dan seorang doktor wanita serta seorang pembantu koordinator diberhentikan pada 17 Mac 2012.
Pertubuhan kemanusiaan termasuk Médecins Sans Frontières membantah penggunaan pasukan amal perubatan untuk tujuan pengintipan kerana akan membahayakan peribadi .
Großenbrode

Großenbrode merupakan sebuah kawasan perbandaran terletak di daerah Ostholstein, Schleswig-Holstein, Jerman.
Joshua Lederberg

Joshua Lederberg, ForMemRS  (23 Mei 1925 - 2 Februari 2008) ialah ahli biologi molekul Amerika terkenal dengan kerjanya dalam genetik mikrob, kecerdasan buatan, dan program angkasa Amerika Syarikat. Beliau berusia 33 tahun ketika memenangi Hadiah Nobel dalam Fisiologi atau Perubatan pada tahun 1958 untuk mengetahui bakteria itu dapat mengawan dan menukar gen (konjugasi bakteria). Beliau berkongsi hadiah bersama Edward Tatum dan George Beadle, yang memenangi kerja mereka dengan genetik. 
Selain sumbangannya kepada biologi, Lederberg melakukan penyelidikan yang luas dalam kecerdasan buatan. Ini termasuk kerja dalam program eksperimen NASA yang mencari kehidupan di Marikh dan sistem pakar kimia Dendral.
Poblete

Poblete merupakan sebuah kawasan perbandaran yang terletak di Sepanyol dalam wilayah Ciudad Real, di komuniti autonomi Castile-La Mancha.
Kampung Lapan Tengkera

Poskod

Poskod yang digunakan di Kampung Lapan Tengkera, Melaka, Melaka ialah 75200.
Jeziorany

Jeziorany merupakan sebuah bandar yang terletak di wilayah Warmian-Masurian, Poland.
Gua Bewah

Gua Bewah terletak di Tasik Kenyir, Hulu Terengganu, Terengganu,Malaysia. Bewah bermaksud aktiviti kenduri-kendara . Terdapat beberapa gua batu kapur yang lain di sini seperti Gua Taat dan Gua Batu Tok Bidan. 
Gua Bewah juga dikenali sebagai Gua Tahi Kelawar . Najis burung kelawar menghasilkan tanah yang sangat subur khususnya di sekitar sepanjang tangga dari pelantar Bewah hingga ke pintu masuk gua dan kaya dengan tumbuhan keladi besar dan cili padi.
Tanjung Bewah dibangunkan sebagai tapak perkhemahan yang lengkap dengan tandas, pondok wakaf dan barbeque. Ramai pemancing mengunjungi Gua Bewah.

Rangka manusia zaman Mesolitik

Jabatan Muzium dan Persatuan Sejarah Malaysia Terengganu pernah melakukan ekskavasi pada 10 hingga 24 Julai 1976.Artifak yang ditemui termasuklah rangka manusia, serpihan tembikar, kapak batu dan sisa makanan iaitu sisa tulang haiwan dan cengkerang-cengkerang siput sedut yang dipotong pada segmen ketiga.Titisan air menghasilkan pelbagai bentuk dan saiz formasi stalaktit (yang meruncing dari siling gua) dan stalakmit seperti burung unta dan lembaga manusia. Terdapat spesies endemik lipas ekor biru dan lumut hijau berkilauan.
Pada Mei 1956, arkeologis British, R.O.D. None yang bertugas di Muzium Perak pernah mengkaji gua itu dan menemui beberapa artifak penting zaman Neolitik termasuk kapak batu, kendi dan mangkuk tanah.
Arkeologis dari Universiti Kebangsaan Malaysia (UKM), Jabatan Muzium Negara dan Lembaga Muzium Negeri Terengganu menemui rangka manusia yang dipercayai dari zaman Mesolitik berusia 8,000 hingga 11,000 tahun.
Timbalan Pengarah Institut Tamadun dan Alam Melayu (Atma) UKM, Prof Datuk Dr. Nik Hasan Shuhaimi Nik Abdul Rahman menyatakan rangka manusia purba itu dalam keadaan mengerekot . Ditemui pada kedalaman 65cm hingga 70cm. Sampel DNA (asid deoksiribonukleik) dihantar  ke Amerika Syarikat untuk dianalisis.
1975, rangka purba pertama ditemui di Gua Batu Tok Bidan, Tasik Kenyir.
Kerja ekskavasi dilakukan oleh 33 orang diketuai oleh Dr. Nik Hasan Shuhaimi bersama Pengarah Lembaga Muzium Negeri Terengganu, Mohd. Yusof Abdullah.
Counter-Strike Online

Latar

Counter-Strike Online menggunakan teknik bayaran dalam jumlah yang kecil yang diuruskan oleh Steam. Pada 25 Mei 2010, Counter-Strike Online versi Singapura/Malaysia dilesenkan oleh NEXON Corporation dan Valve Corporation kepada IAHGames.
Pemain boleh memainkan Counter-Strike Online secara percuma dengan memuat turun dari laman web rasmi IAHGames. Kebanyakan senjata asal dijual dalam bentuk point. Pemain akan mendapat point setelah selesai satu sesi permainan. Kebiasaanya, senjata-senjata baru yang ditambah kemudiannya akan dijual dengan menggunakan wang sebenar. Senjata biasanya dijual dalam tempoh 3, 10 dan 30 hari.

Penambahan

Kebiasaanya setiap 2 minggu, ada penambahan baru. Senarai di bawah menujukkan penambahan-penambahan yang terdapat di dalam permainan ini:
Kumpulan Tentera Darat Vistula

Kumpulan Tentera Darat Vistula (Bahasa Jerman: 'Heeresgruppe Weichsel') adalah sebuah Kumpulan tentera darat dalam Wehrmacht, yang ditubuhkan pada 24 Januari 1945. Ia telah dikumpulkan bersama daripada elemen-elemen Kumpulan Tentera Darat A (yang musnah dalam Penyerangan Vistula–Oder Soviet), Kumpulan Tentera Darat Tengah (juga sama musnah dalam Penyerangan Prusia Timur), dan pelbagai formasi baru atau formasi ad hoc. Ia telah dibentuk untuk melindungi Berlin daripada kemaraan tentera Soviet daripada arah Sungai Vistula.